**Татар гомуми белем бирү оешмаларында укучылар өчен татар әдәбиятыннан олимпиада биремнәренә җаваплар**

**(муниципаль тур, 2020-2021 уку елы) 8 нче сыйныф**

**Максималь балл – 47 балл**

1. **Лирик әсәргә караган биремнәр (20 балл).**

*Кич, балкып, менә, өйләр, көмешләнгән, зур, бөтен, өстендә, вә, нурлы, сахралар, ай, тора, авыл, чыкты, калкып*

1. Әлеге сүзләр кулланылган шигырьне искә төшерегез һәм шул строфаны (куплетны) тулы итеп язып куегыз. Әсәрнең исемен һәм авторын күрсәтегез (5 балл):

*Менә кич. Зур авыл өстендә чыкты нурлы ай калкып,*

*Көмешләнгән бөтен өйләр, вә сахралар тора балкып (Г.Тукай “Ана догасы”)*

2. Әлеге шигырьдә лирик геройның хис-кичерешен ачыклап языгыз, ул үзгәреш кичерәме? Нинди вакыйгаларга бәйле туа? (6 балл) (*Соклану хисе сурәтләнә, ул дәвам итә, үзгәрми. Лирик герой Ананың эчке дөньясының матурлыгына, баласын яратуына, табигатьнең хозурлылыгына һ.б. соклана*)

3. Әлеге шигырьдә автор нинди тел-сурәтләү чараларыннан файдалана? Ни өчен әлеге чараларны сайлап алган дип уйлыйсыз? (6 балл) (*Эпитет, метафора, сынландыру, гипербола һ.б. мөрәҗәгать итә. Алар лирик геройның соклануын, табигатьнең сихри тынлыгын, матурлыгын, Ананың эчке дөньясының матурлыгын ачуда файдаланыла*)

4. Бу шигырь лириканың кайсы жанрына карый? Төгәл итеп атамасын гына язып куегыз (3 балл). (*Күңел лирикасы*)

1. **Эпик әсәргә караган биремнәр (17 балл).**

1. Һәр әсәр исеме артына аның авторын язып куегыз (4 балл):

“Бер хәрабәдә” *Ф.Әмирхан*

“Искәндәр” *К.Тинчурин*

“Хисаметдин менла” *М. Акъегет*

“Тапшырылмаган хатлар”*Г.Кутуй*

2. Һәр әсәр исеме артына аның төп героен язып куегыз (4 балл):

“Бер хәрабәдә” *(Хикәяләүче)*

“Искәндәр” *(Искәндәр)*

“Хисаметдин менла” *(Хисаметдин менла)*

“Тапшырылмаган хатлар”*(Галия)*

3. *“Искәндәр”* әсәре эпик төрнең кайсы жанрына карый? Төгәл итеп атамасын гына язып куегыз (3 балл). *Хикәя*

4. *“Искәндәр”*әсәрендә әдип күтәргән проблемаларны, ул әйтергә теләгән фикерне ачыклап языгыз (6 балл). (*Әдип сугыш, курку, ялгызлык, кешенең кадере булмау һ.б. проблемаларны күтәрә; Сугышның бик күп яшь гомерләрне өзүен, бер-берсен яратканнарны аеруын, кешеләр күңеленә сызлану салуын күрсәтә*)

**III. Иҗади эш (10 балл).**

Укыган әсәрләрегез арасыннан Сез идеал дип санаган герой турында языгыз, ни өчен аны үзегез өчен үрнәк дип уйлыйсыз, дәлилләгез.